Okresná prokuratúra Senica 
Janka Kráľa 735, 905 45 Senica

Sp. zn. : Pv 294/13/2205	Senica, 8.10.2014
EEČ : 2-19-89-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 26.8.2013, spisová značka Pv 294/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v čase od XXXXX h do XXXXX h v XXXXX na Ulici XXXXX pri rodinnom dome č. XXXXX vytrhol XXXXX z ruky igelitovú tašku s cukrovinkami a hotovosťou vo výške 20,- € a s touto utiekol k futbalovému ihrisku, čím XXXXX, nar. XXXXX, bytom XXXXX XXXXX, spôsobil škodu vo výške 44,09 €. 

Uznesením prokurátora Okresnej prokuratúry Senica zo dňa 26.8.2013, spisová značka Pv 294/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátorky Okresnej prokuratúry v Senici sp. zn. Pv 294/13/2205 zo dňa 26.8.2013 bolo voči obvinenému mladistvému XXXXX podľa § 216 odsek 1 Trestného poriadku podmienečne zastavené trestné stíhanie pre prečin krádeže podľa § 212 odsek 2 písmeno c/ Trestného zákona, pričom mu bola určená skúšobná doba v trvaní 12 /dvanásť/ mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. od 7.9.2013. 

          Po uplynutí skúšobnej doby som z jednotlivých správ zistila, že obvinený mladistvý XXXXX sa v skúšobnej dobe podmienečného zastavenia trestného stíhania nedopustil žiadnej trestnej činnosti, z aktuálneho odpisu registra trestov je zrejmé, že nebol súdne trestaný. 
Zo správy Okresného úradu, odboru všeobecnej vnútornej správy Senica a Obvodného oddelenia PZ Senica vyplýva, že XXXXX sa v určenej skúšobnej dobe dopustil porušením ustanovenia o cyklistoch priestupku podľa § 55 ods. 2 zákona č. 8/2009 Z. z. o cestnej premávke, v znení neskorších predpisov, za čo mu bola uložená pokuta vo výške 10,- eur. Nakoľko však išlo o priestupok nepatrnej závažnosti a konanie celkom iného charakteru než bol trestný čin, za ktorý bol obvinený mladistvý stíhaný a trestné stíhanie voči nemu bolo podmienečne zastavené mám za to, že tento drobný exces neodôvodňuje vyvodenie záveru, že obvinený mladistvý XXXXX v skúšobnej dobe neviedol riadny život.

S poukazom na tieto okolnosti je možné skonštatovať, že obvinený mladistvý XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 ods. 4 Tr. por. právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka